A BIZOTTSÁG HATÁROZATA
(2007. december 20.)
egyes németországi, olaszországi, luxemburgi és portugáliai kifizető ügynökségek számláinak az Európai Mezőgazdasági Orientációs és Garanciaalap (EMOGA) Garanciarészlege által finanszírozott kiadások tekintetében a 2005-ös pénzügyi évre vonatkozóan történő elszámolásáról
(az értesítés a C(2007) 6531. számú dokumentummal történt)
(Csak a német, olasz, francia és portugál nyelvű szöveg hiteles)
(2008/53/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a közös agrárpolitika finanszírozásáról szóló, 1999. május 17-i 1258/1999/EK tanácsi rendeletre (1) és különösen annak 7. cikke (3) bekezdésére,
az Alap bizottságával folytatott konzultációt követően,
mivel:
(1)
A 2006/322/EK (2) és a 2007/326/EK (3) bizottsági határozattal a 2005-ös pénzügyi évre vonatkozóan a német „Bayern-Umwelt”, az olasz „AGEA”, a luxemburgi „Ministère de l’Agriculture” és a portugál „IFADAP” kifizető ügynökségek kivételével valamennyi kifizető ügynökség számláját elszámolták.
(2)
A továbbított új információk, valamint a kiegészítő ellenőrzések alapján a Bizottság már határozatot tud hozni a német „Bayern-Umwelt”, az olasz „AGEA”, a luxemburgi „Ministère de l’Agriculture” és a portugál „IFADAP” kifizető ügynökségek által benyújtott számlák teljességéről, pontosságáról és a valóságnak való megfeleléséről.
(3)
Az érintett kifizető ügynökségek számláinak elszámolása során a Bizottságnak figyelembe kell vennie a szóban forgó tagállamok által a 2006/322/EK határozat alapján már visszatartott összegeket.
(4)
Az 1258/1999/EK rendelet 7. cikke (3) bekezdésének második albekezdésével összhangban e határozat nem sérti a Bizottság által elfogadott, a közösségi szabályoknak nem megfelelő kiadásokat a közösségi finanszírozásból kizáró későbbi határozatokat,
ELFOGADTA EZT A HATÁROZATOT:
1. cikk
A német „Bayern-Umwelt”, az olasz „AGEA”, a luxemburgi „Ministère de l’Agriculture” és a portugál „IFADAP” kifizető ügynökségek számláit az Európai Mezőgazdasági Orientációs és Garanciaalap (EMOGA) Garanciarészlege által finanszírozott kiadások tekintetében a 2005-ös pénzügyi évre vonatkozóan e határozattal elszámolják.
Az e határozat szerint a tagállamoktól behajtandó vagy azoknak kifizetendő összegeket a melléklet tartalmazza.
2. cikk
E határozat címzettje a Németországi Szövetségi Köztársaság, az Olasz Köztársaság, a Luxemburgi Nagyhercegség és a Portugál Köztársaság.
Kelt Brüsszelben, 2007. december 20-án.